Ադումյանը մեզ հետ զրույցում նշեց, որ իր համար անսպասելի էր մամուլում կարդալ, որ հեռուստաընկերությունը ֆինանսական խնդիրներ ունի, եւ դրա համար են փակվում հաղորդումները, նա ընդգծում է՝ երբեք ֆինանսական խնդիրներ չեն ունեցել, եւ բոլոր աշխատողներն իրենց աշխատավարձը ստանում են ժամանակին․ «Հակառակը՝ պարոն Ծառուկյանը հիմա նոր ներդրումներ է անելու եւ արդեն անում է, ձեռք ենք բերել նոր տեսախցիկներ, նոր տաղավարներ ենք պատրաստում, ուզում ենք նոր եթերացանց սարքել, նոր եթերաշրջան անել։ Աշնանից կունենանք նոր հաղորդումներ, նախագծեր, սպասում ենք նաեւ նոր առաջարկների։ Հետո գիտեք, լինում են հաղորդումներ, որ սպառում են իրենց, եւ պետք է թարմացնել դրանք, չի կարելի որ շարունակեն այդպես գնալ եթեր, եկել է ժամանակը թարմացնելու եթերացանցը։ Պարոն Ծառուկյանի հիմնարկը չի կարող պարտքեր ունենալ, հատկապես, երբ նոր ներդրումներ է անում, մեծ քանակությամբ տեխնիկա է պատվիրվել, նոր տաղավարներ ենք պատվիրում եւ սպասում ենք նոր եթերաշրջանին, շատ լուրջ նախագծեր ենք անելու»,-ասում է նա։